‘‘మానసికంగా నేను నాగచైతన్యను ఎప్పుడో పెళ్లి చేసుకున్నాను. ఇప్పుడు మా పెళ్లితంతు మొత్తం... మా ఇద్దరికన్నా మిగిలినవారికే ఎక్కువ ఉత్తేజాన్నీ, ఉత్సాహాన్నీ ఇస్తుంది’’ అని సమంత అన్నారు. అక్టోబర్ 6న నాగచైతన్య, సమంత ఒకింటివారు కానున్న సంగతి తెలిసిందే. ఆ మధ్య వీరిద్దరి నిశ్చితార్థం ప్రముఖుల సమక్షంలో వైభవంగా జరిగింది. సమంత, చైతన్య దాదాపు 45 రోజుల పాటు న్యూయార్క్కు హనీమూన్కు వెళ్తున్నారని వార్తలు గుప్పుమన్నాయి. వాటిలో నిజం లేదని సమంత కొట్టిపారేశారు. ఆమె స్పందిస్తూ ‘‘అసలు నేను, చైతన్య హనీమూన్ని ప్లాన్ చేయలేదు. గోవాలో మా పెళ్లి చాలా సింపుల్గా జరుగుతుంది. పెళ్లైన మూడో రోజే మేమిద్దరం షూటింగ్కు హాజరవుతాం’’ అని అన్నారు. ఇటీవల ‘రారండోయ్ వేడుక చూద్దాం’తో సక్సెస్ అందుకున్న నాగచైతన్య ప్రస్తుతం ‘యుద్ధం శరణం’ సినిమా పనుల్లో ఉన్నారు. మరోవైపు సమంత తమిళ్లో ‘మెర్సల్’, ‘ఇరుంబు తిరై’, ‘అనీది కదైగళ్’, తెలుగులో ‘రంగస్థలం’, ‘రాజుగారి గది2’ చిత్రాలతో బిజీగా ఉన్నారు.
‘‘maanasikamgaa nenu naagachaitanyanu eppudo pelli chesukunnanu. ippudu maa pellitantu mottam... maa iddarikanna migilinavaarike ekkuva uttejaanni, utsaahaannii istundi’’ ani samanta annaru. actober 6na nagachaitanya, samanta okintivaaru kaanunna sangati telisinde. aa madhya veeriddari nischitaartham pramukhula samakshamlo vaibhavangaa jarigindi. samanta, chaitanya daadaapu 45 rojula paatu neuyaarkku haneemoonku veltunnaarani vaartalu guppumannayi. vaatilo nijam ledani samanta kottipaaresaaru. aame spandistuu ‘‘asalu nenu, chaitanya haneemoonni plan cheyaledu. govalo maa pelli chala simpulga jarugutundi. pellaina moodo roje memiddaram shootingku hajaravutam’’ ani annaru. iteevala ‘rarandoy veduka chuddam’thoo suxes andukunna nagachaitanya prastutam ‘yuddham saranam’ sinima panullo unnaaru. marovaipu samanta tamillo ‘mersal’, ‘irumbu tirai’, ‘aneedi kadaigal’, telugulo ‘rangasthalam’, ‘rajugari gadi2’ chitraalato bijiga unnaaru.